ফের জুনিয়র চিকিৎসককে ধর্ষণের অভিযোগ

কলকাতা: ফের আরজি কর কাণ্ডের (RG Kar Incident) ছায়া। ধর্ষণের শিকার জুনিয়র চিকিৎসক। মধ্যপ্রদেশের গোয়ালিয়র মেডিক্যাল কলেজের এক হস্টেলে পড়ুয়াকে ধর্ষণ করে তাঁরই সহপাঠী। দুজনের বয়স ২৫ বলে জানা গিয়েছে। রবিবার ঘটনায় পুলিশের দ্বারস্থ হন নির্যাতিতা।

নির্যাতিতা জানিয়েছেন, অভিযুক্ত তাঁকে ধর্ষণের পাশাপাশি প্রাণে মারার হুমকিও দিয়েছে। স্থানীয় কম্পু থানায় অভিযোগ দায়ের করার পর তৎপর পুলিশ। ইতিমধ্যেই গ্রেফতার অভিযুক্ত।

আরও পড়ুন: সন্দেশখালি গণধর্ষণ মামলায় হাইকোর্টের দ্বারস্থ নির্যাতিতা

সূত্রের খবর, রবিবার রাতে ওই সহপাঠিনীকে দেখা করার ছলে সিনিয়র বয়েজ হস্টেলে নিয়ে আসে অভিযুক্ত জুনিয়র ডাক্তার। উল্লেখ্য, একই ক্যাম্পাসের মধ্যেই সিনিয়র বয়েজ হস্টেল ও মেয়েদের হস্টেল। ব্যাচমেট হওয়ার দরুন সন্দেহ হয়নি প্রথমে। তারপরই এমন কাণ্ড ঘটায় অভিযুক্ত। বর্তমানে অভিযুক্ত ডাক্তারকে হেফাজতে নিয়েছে পুলিশ। চলছে জেরার প্রক্রিয়া।

দেখুন আরও খবর:

&nbsp ,

&nbsp ,